CELEX: 32005D0932
Language: sl
Date: 2005-12-21 00:00:00
Title: 2005/932/ES: Odločba Komisije z dne  21. decembra 2005  o spremembi Priloge E k Direktivi Sveta 91/68/EGS glede dopolnitve vzorcev zdravstvenih spričeval v zvezi z ovcami in kozami  (notificirano pod dokumentarno številko C(2005) 5506)   (Besedilo velja za EGP)

23.12.2005   
            
            
               SL
            
            
               Uradni list Evropske unije
            
            
               L 340/68
            
         ODLOČBA KOMISIJE
   z dne 21. decembra 2005
   o spremembi Priloge E k Direktivi Sveta 91/68/EGS glede dopolnitve vzorcev zdravstvenih spričeval v zvezi z ovcami in kozami
   (notificirano pod dokumentarno številko C(2005) 5506)
   (Besedilo velja za EGP)
   (2005/932/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (1), in zlasti člena 14(2) Direktive,
   ob upoštevanju naslednjega:
   
               (1)
            
            
               Vzorci zdravstvenih spričeval za trgovanje znotraj Skupnosti z ovcami ali kozami za zakol, rejo in za pleme so določeni v Prilogi E k Direktivi 91/68/EGS kot vzorci I, II in III v tem zaporedju.
            
         
               (2)
            
            
               Države članice imajo težave glede izdajanja spričeval v primerih, kjer uradni veterinar ne more potrditi izpolnjevanje zahtev glede prebivališča in mirovanja, ki jih pozna samo kmet.
            
         
               (3)
            
            
               Zdravstvena spričevala morajo poudariti, da izdajanje spričeval glede zahtev prebivališča in mirovanja temelji na izjavi kmetov ali preučitvi zapisov, ki so vodeni v skladu z Uredbo Sveta (ES) št. 21/2004 (2) z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS.
            
         
               (4)
            
            
               Direktivo 91/68/EGS je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga E k Direktivi 91/68/EGS se spremeni v skladu s Prilogo k tej odločbi.
   Člen 2
   Ta odločba začne veljati 15. februarja 2006.
   Člen 3
   Ta odločba je naslovljena na države članice.
   
      V Bruslju, 21. decembra 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 46, 19.2.1991, str. 19. Direktiva, kakor je bila nazadnje spremenjena z Odločbo Komisije 2004/554/ES (UL L 248, 22.7.2004, str. 1).
   
      (2)  UL L 5, 9.1.2004, str. 8.
   
      PRILOGA
      Priloga E k Direktivi 91/68/EGS se spremeni:
      
                  1.
               
               
                  V vzorcu I se pred točko 12.4.1 vstavi naslednja točka:
                  
                              „12.4
                           
                           
                              Na podlagi pisne izjave imetnika živali ali preučitve registra na kmetijskem gospodarstvu in dokumentov o premiku, ki so vodeni v skladu z Uredbo Sveta (ES) št. 21/2004, zlasti oddelkov B in C Priloge k navedeni uredbi,“
                           
                        
            
                  2.
               
               
                  Točka 12.4 v vzorcih II in III se nadomesti z:
                  
                              „12.4
                           
                           
                              V skladu s pisno izjavo imetnika živali ali preučitvijo registra na kmetijskem gospodarstvu in dokumentov o premiku, ki so vodeni v skladu z Uredbo Sveta (ES) št. 21/2004, zlasti oddelkov B in C Priloge k navedeni uredbi, so živali na izvornem kmetijskem gospodarstvu najmanj 30 dni pred natovarjanjem ali na izvornem kmetijskem gospodarstvu od rojstva, če so mlajše od 30 dni, in če na izvorno kmetijsko gospodarstvo niso bile uvedene nove ovce ali koze v 21 dneh pred natovarjanjem, niti niso bili uvedeni parkljarji, uvoženi na izvorno kmetijsko gospodarstvo iz tretje države v 30 dneh pred odvozom, razen če so navedene živali uvedene v skladu s členom 4a(2) Direktive 91/68/EGS;“.